“ประวิตร” เผย ครม.ดำเนินขั้นตอนสืบราชสันตติวงศ์ส่งสนช.แล้ว
"ประวิตร" เผย ครม.ดำเนินขั้นตอนสืบราชสันตติวงศ์ส่งสนช.แล้ว
29 พ.ย. 2559

พล.อ.ประวิตร วงษ์สุวรรณ รองนายกรัฐมนตรี และ รมว.กลาโหม เปิดเผยภายหลังการประชุมร่วมระหว่างคณะรัฐมนตรี (ครม.) และคณะรักษาความสงบแห่งชาติ (คสช.) เช้าวันนี้ว่า ที่ประชุมได้พิจารณาวาระพิเศษเป็นที่เรียบร้อยแล้ว
โดยขั้นตอนหลังจากนี้จะแจ้งไปยังสภานิติบัญญัติแห่งชาติ (สนช.) เพื่อดำเนินการตามขั้นตอนการสืบราชสันตติวงศ์ตามที่กำหนดไว้ในรัฐธรรมนูญต่อไป และคาดว่านายกรัฐมนตรีจะเข้าเฝ้าฯภายใน 1-2 วันนี้
ขณะที่รัฐสภาในวันนี้นั้น เวลา 11.00 น.กำหนดจะมีการประชุม สนช.ครั้งที่ 76/2559 (เป็นพิเศษ) ณ ห้องประชุมรัฐสภา ชั้น 2 อาคารรัฐสภา 1